Държавен вестник, бр. 55, 2015 г., стр. 27

БРОЙ  55	
Д Ъ Р Ж А В Е Н  В Е С Т Н И К 	
СТР.  27  
Чл. 12. (1) На всички репери от една ни­
велачна линия се определят геодезическите 
географски координати с помощта на ГНСС 
приемник.
(2) При стенни репери и невъзможност за 
използване на ГНСС приемник геодезическите 
координати се определят чрез ексцентрично 
измерване.
Чл. 13. Между реперите от всеки нивелачен 
ход се извършват относителни гравиметрич­
ни измервания, изхождайки от Държавната 
гравиметрична мрежа.
Раздел ІІІ
Обработка на резултатите от измерването на 
нивелачните линии
Чл. 14. (1) Обработката на резултатите 
от измерването се извършва в геодезически 
формуляри.
(2) Височините на нивелачните репери се 
изчисляват в система „Нормални височини“. 
За всички репери се изчисляват и геопотен­
циалните коти. 
Чл. 15. Към непосредствено измерените 
превишения между реперите в една нивелачна 
линия се нанасят следните поправки:
1. поправка за средния латов метър; тя 
се определя в резултат от компарирането на 
латите по утвърдена технология;
2. нормална поправка, включваща:
а) I поправка – за непаралелност на 
ниво – повърхнините в система „Нормални 
височини“;
б) II поправка – за отклонението на дейст­
вителното гравитационно поле от нормалното; 
при определянето на II поправка се използва 
аномалията на силата на тежестта „Сво­боден 
въздух“; 
3. поправка заради земните приливи в 
система „Нулев прилив“;
4. поправка заради вертикалната рефракция 
в приземния въздушен слой.
Чл. 16. (1) Измерените превишения в право 
и обратно направление се нанасят в геодезичес­
кия формуляр „Стойности на превишенията“.
(2) От измерените превишения в право и 
обратно направление се изчислява средното 
превишение, разликата и допустимата разлика 
между измерените превишения. 
Чл. 17. (1) След завършване на измерване­
то на една нивелачна линия във формуляра 
„Изчисление на нормални превишения и 
височини“ се нанасят:
1. дължината на нивелачните разстояния 
и измерените превишения между съседните 
репери с поправката по чл. 15, т. 1;
2. геодезическите географски координати 
на реперите и стойностите на аномалията 
„Свободен въздух“ и на аномалия Буге в 
система IGSN 71.
(2) Изчисляват се поправките по чл. 15, 
т. 2, 3 и 4 и нормалните превишения за ни­
велачните разстояния. След изравнението на 
мрежата се получават изравнените нормални 
превишения и нормалните височини на всички 
репери от нивелачната линия.
Чл. 18. От разликите в двукратно изме­
рените превишения се прави предварителна 
оценка на точността за всяка измерена ни­
велачна линия, като се изчисляват: средната 
грешка за 1 км измерено разстояние, средната 
случайна и средната сис­тематична грешка.
Чл. 19. Във формуляра „Изчисление на 
геопотенциални коти“ за всички репери от 
нивелачната линия се изчисляват нормалните 
стойности на силата на тежестта в геодезиче­
ската референтна система GRS80, поправката 
по чл. 15, т. 3 и геопотенциалните коти. 
Чл. 20. След измерване и изчисляване на 
измереното превишение по нивелачни линии 
се изчислява несъвпадението по затворени 
полигони. Ако то надвишава допустимата 
стойност, се извършва анализ на измерените 
превишения за отделните линии, за да се 
определят участъците от тях, които са причина 
за полученото несъвпадение. Тези участъци 
под­лежат на преизмерване.
Чл. 21. (1) След измерване на ДНМ I клас 
се извършва изравнение по метода на най-
малките квадрати при определени след пред­
варителен анализ изходни репери. Извършва 
се оценка на точността на цялата мрежа 
чрез изчисление на средната грешка за 1 км 
измерено разстояние. 
(2) Изравнението на нивелачната мрежа II 
клас се извършва като включена към I клас. 
Чл. 22. След завършване на изравнението 
на ДНМ I и II клас се създава база от данни 
за реперите от двата класа и се издават ка­
талози на нормалните височини и геопотен­
циалните коти на нивелачните репери I и II 
клас в аналогов и цифров вид.
Чл. 23. Измерването, обработката и израв­
нението на ДНМ I и II клас се извършва по 
реда за съответния клас нивелация, описан 
в Инструкцията за създаване и поддържане 
на Държавната нивелачна мрежа. 
Г л а в а  т р е т а
ПРИЕМАНЕ И ПОДДЪРЖАНЕ НА ДЪР­
ЖАВНАТА НИВЕЛАЧНА МРЕЖА
Чл. 24. Приемането на резултатите от из­
мерените нивелачни линии, предварителната 
обработка и оценка на точността, получени в 
хода на създаването и поддържането на ДНМ 
I и II клас, се извършва от комисия, назначена 
от изпълнителния директор на Агенцията по 
геодезия, картография и кадастър.